Κανονισμος (ΕΚ) αριθ. 2724/2000 της Επιτροπης

της 30ής Νοεμβρίου 2000

για τροποποίηση του κανονισμού (ΕΚ) αριθ. 338/97 του Συμβουλίου σχετικά με την προστασία των ειδών της αγρίας πανίδας και χλωρίδας με τον έλεγχο του εμπορίου τους

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 338/97 του Συμβουλίου, της 9ης Δεκεμβρίου 1996, για την προστασία των ειδών της αγρίας πανίδας και χλωρίδας με τον έλεγχο του εμπορίου τους(1), όπως τροποποιήθηκε τελευταία από τον κανονισμό (ΕΚ) αριθ. 1476/1999 της Επιτροπής(2), και ιδίως το άρθρο 19 παράγραφος 3,

Εκτιμώντας τα ακόλουθα:

(1) Κατά τη διάρκεια της ενδέκατης συνεδρίασης της διάσκεψης των συμβαλλομένων μερών της σύμβασης διεθνούς εμπορίου απειλουμένων ειδών της άγριας πανίδας και χλωρίδας που πραγματοποιήθηκε στο Gigiri (Κένυα) από τις 10 έως τις 20 Απριλίου 2000, τροποποιήθηκαν τα προσαρτήματα Ι και ΙΙ της σύμβασης.

(2) Πραγματοποιήθηκε τροποποίηση στο προσάρτημα ΙΙΙ της σύμβασης.

(3) Τα κράτη μέλη, συμβαλλόμενα μέρη της σύμβασης, διατύπωσαν επιφύλαξη όσον αφορά την αναγραφή των ειδών Mustela altaica, Mustela kathiah και Mustela sibirica στον κατάλογο του προσαρτήματος III της σύμβασης.

(4) Τα παραρτήματα Α, Β, Γ και Δ του κανονισμού (ΕΚ) αριθ. 338/97 θα πρέπει πλέον να τροποποιηθούν ώστε να ενσωματωθούν οι ως άνω τροπολογίες, λαμβάνοντας υπόψη τις διατάξεις του άρθρου 2 του κανονισμού (ΕΚ) αριθ. 338/97.

(5) Τα σχετικώς προβλεπόμενα μέτρα από τον κανονισμό είναι σύμφωνα με τη γνώμη της επιτροπής εμπορίου ειδών άγριας πανίδας και χλωρίδας που έχει συγκροτηθεί βάσει του άρθρου 18 του κανονισμού (ΕΚ) αριθ. 338/97,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα παραρτήματα Α, Β, Γ και Δ του κανονισμού (ΕΚ) αριθ. 338/97 αντικαθιστώνται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Νοεμβρίου 2000.

Για την Επιτροπή

Margot Wallström

Μέλος της Επιτροπής

(1) ΕΕ L 61 της 3.3.1997, σ. 1.

(2) ΕΕ L 171 της 7.7.1999, σ. 5.

ΠΑΡΑΡΤΗΜΑ

Σημειώσεις για την ερμηνεία των παραρτημάτων Α, Β, Γ και Δ

1. Τα είδη που περιλαμβάνονται στα παραρτήματα Α, Β, Γ και Δ αναφέρονται:

α) με την ονομασία του είδους ή

β) με το σύνολο των ειδών που ανήκουν σε ανώτερη ταξινομική βαθμίδα ή σε ορισμένο τμήμα της εν λόγω ταξινομικής βαθμίδας.

2. Η σύντμηση "spp." δηλώνει όλα τα είδη μιας ανώτερης ταξινομικής βαθμίδας.

3. Άλλες αναφορές σε ταξινομικές βαθμίδες ανώτερες του είδους γίνονται μόνο για πληροφόρηση ή ταξινόμηση.

4. Τα ονόματα των ειδών με έντονους χαρακτήρες στο παράρτημα Α περιλαμβάνονται σύμφωνα με το καθεστώς προστασίας τους, όπως καθορίζεται στην οδηγία 79/409/ΕΟΚ του Συμβουλίου(1) ("οδηγία για τα πτηνά") ή την οδηγία 92/43/ΕΟΚ του Συμβουλίου(2) ("οδηγία για τα ενδιαιτήματα" (οικοτόπους)).

5. Για τις φυτικές ταξινομικές βαθμίδες που είναι κατώτερες του είδους χρησιμοποιούνται οι ακόλουθες συντμήσεις:

α) "spp": υποδηλώνει το υποείδος

β) "var(s)": υποδηλώνει ποικιλία ή ποικιλίες

γ) "fa": υποδηλώνει forma.

6. Η σύντμηση "p.e" χρησιμοποιείται για να δηλωθούν τα είδη που ενδεχομένως έχουν εξαφανιστεί.

7. Ένας αστερίσκος "(*)" μετά την ονομασία του είδους ή της ανώτερης ταξινομικής βαθμίδας, δηλώνει ότι ένας ή περισσότεροι γεωγραφικά χωρισμένοι πληθυσμοί, υποείδη ή είδη του εν λόγω είδους ή της ταξινομικής βαθμίδας περιλαμβάνονται στο παράρτημα Α και εξαιρούνται του παραρτήματος Β.

8. Δύο αστερίσκοι "(**)" μετά την ονομασία ενός είδους ή μιας ανώτερης ταξινομικής βαθμίδας, δηλώνουν ότι ένας ή περισσότεροι γεωγραφικά χωρισμένοι πληθυσμοί, υποείδη ή είδη του εν λόγω είδους ή της ταξινομικής βαθμίδας περιλαμβάνονται στο παράρτημα Β και εξαιρούνται του παραρτήματος Α.

9. Τα σύμβολα "(Ι)", "(ΙΙ)" και "(ΙΙΙ)" και το σύμβολο "×" πριν από τον αριθμό που τοποθετείται μετά την ονομασία ενός είδους ή μιας ανώτερης ταξινομικής βαθμίδας παραπέμπουν στα προσαρτήματα της σύμβασης στα οποία τα υπόψη είδη αναγράφονται, όπως αναφέρεται στις σημειώσεις 10 έως 13. Εάν δεν υπάρχει καμιά από τις ενδείξεις αυτές, τα εν λόγω είδη δεν περιλαμβάνονται στα προσαρτήματα της σύμβασης.

10. Το σύμβολο (Ι) μετά το όνομα ενός είδους ή μιας ανώτερης ταξινομικής βαθμίδας υποδηλώνει ότι το εν λόγω είδος ή η ταξινομική βαθμίδα περιλαμβάνεται στο προσάρτημα Ι της σύμβασης.

11. Το σύμβολο (ΙΙ) μετά την ονομασία τους είδους ή της ανώτερης ταξινομικής βαθμίδας υποδηλώνει ότι το εν λόγω είδος ή η υψηλότερη ταξινομική βαθμίδα περιλαμβάνεται στο προσάρτημα ΙΙ της σύμβασης.

12. Το σύμβολο (ΙΙΙ) μετά την ονομασία του είδους ή της ανώτερης ταξινομικής βαθμίδας υποδηλώνει ότι αυτά περιλαμβάνονται στο προσάρτημα ΙΙΙ της σύμβασης. Στην περίπτωση αυτή η χώρα για λογαριασμό της οποίας το είδος ή η ανώτερη ταξινομική βαθμίδα περιλαμβάνονται στο προσάρτημα ΙΙΙ αναφέρεται επίσης με κωδικό δύο γραμμάτων ως εξής: BO (Βολιβία), BR (Βραζιλία), BW (Μποτσουάνα), CA (Καναδάς), CO (Κολομβία), CR (Κοσταρίκα), GB (Ηνωμένο Βασίλειο της Μεγάλης Βρετανίας και Βόρειας Ιρλανδίας), (GH (Γκάνα), GT (Γουατεμάλα), HN (Ονδούρα), IN (Ινδία), MY (Μαλαισία), MU (Μαυρίκιος), NP (Νεπάλ), TN (Τυνησία) και UY (Ουρουγουάη) και ZA (Νότιας Αμερικής).

13. Το σύμβολο "×" πριν από τον αριθμό που συνοδεύει την ονομασία του είδους ή της ανώτερης ταξινομικής βαθμίδας στο παράρτημα Α ή Β δηλώνει ότι ορισμένοι γεωγραφικά χωρισμένοι πληθυσμοί, είδη, ομάδες ειδών ή οικογένειες του εν λόγω είδους ή της ταξινομικής βαθμίδας περιλαμβάνονται στο προσάρτημα Ι, ΙΙ ή ΙΙ της σύμβασης, ως εξής:

>ΘΕΣΗ ΠΙΝΑΚΑ>

14. Το σύμβολο "-" πριν από τον αριθμό που συνοδεύει την ονομασία του είδους ή ανώτερης ταξινομικής βαθμίδας σημαίνει ότι γεωγραφικά διαχωρισμένοι πληθυσμοί, είδη, ομάδες ειδών, ή οικογένειες του εν λόγω είδους ή της εν λόγω ταξινομικής βαθμίδας εξαιρούνται από το συγκεκριμένο παράρτημα, ως εξής:

>ΘΕΣΗ ΠΙΝΑΚΑ>

15. Το σύμβολο "+" πριν από τον αριθμό που συνοδεύει την ονομασία του είδους ή ανώτερης ταξινομικής βαθμίδας δηλώνει ότι μόνο γεωγραφικά διαχρισμένοι πληθυσμοί, υποείδη ή είδη του εν λόγω είδους ή της εν λόγω ταξινομικής βαθμίδας περιλαμβάνονται στο συγκεκριμένο παράρτημα ως εξής:

>ΘΕΣΗ ΠΙΝΑΚΑ>

16. Το σύμβολο "=" πριν από τον αριθμό που συνοδεύει την ονομασία του είδους ή ανώτερης ταξινομικής βαθμίδας δηλώνει ότι η ονομασία του εν λόγω είδους ή της εν λόγω ταξινομικής βαθμίδας πρέπει να ερμηνευθεί ως εξής:

>ΘΕΣΗ ΠΙΝΑΚΑ>

17. Το σύμβολο "°" πριν από τον αριθμό που συνοδεύει την ονομασία του είδους ή ανώτερης ταξινομικής κατηγορίας ερμηνεύεται ως εξής:

>ΘΕΣΗ ΠΙΝΑΚΑ>

18. Σύμφωνα με το άρθρο 2 περίπτωση κ) του κανονισμού, το σύμβολο

"" πριν από τον αριθμό που συνοδεύει την ονομασία είδους ή ανώτερης ταξινομικής κατηγορίας που περιλαμβάνεται στο παράρτημα Β ή Γ δηλώνει μέρη ή παράγωγα που προσδιορίζονται σε σχέση με το συγκεκριμένο είδος ή κατηγορία για τους σκοπούς του κανονισμού ως ακολούθως:

>ΘΕΣΗ ΠΙΝΑΚΑ>

19. Καθώς κανένα από τα είδη ή τις ανώτερες ταξινομικές κατηγορίες χλωρίδας που περιλαμβάνονται στο παράρτημα Α δεν αναφέρεται με την έννοια ότι τα υβρίδιά του θα υποβάλλονται σε επεξεργασία σύμφωνα με τις διατάξεις το άρθρου 4 σημείο 1 του κανονισμού, αυτό σημαίνει ότι υβρίδια τεχνητώς πολλαπλασιαζόμενα και παραγόμενα εξ ενός ή περισσοτέρων από τα είδη αυτά ή ταξινομικές κατηγορίες μπορούν να διατίθενται στο εμπόριο με πιστοποιητικό τεχνητού πολλαπλασιασμού και ότι σπόροι και γύρη (συμπεριλαμβανομένου του γυρεομάγματος), δρεπτά άνθη, σπερμοφυείς καλλιέργειες ή καλλιέργειες ιστών in vitro, σε στερεό ή υγρό περιβάλλον, μεταφορόμενες εντός αποστειρωμένων δοχείων, των εν λόγω υβριδίων δεν υπόκεινται στις διατάξεις του κανονισμού.

20. Όσον αφορά τα είδη πανίδας που περιλαμβάνονται στα παράρτημα Δ, οι διατάξεις εφαρμόζονται μόνο σε ζώντα δείγματα και ολόκληρα ή σχεδόν ολόκληρα νεκρά δείγματα, εξαιρουμένων των ταξινομικών βαθμίδων που περιγράφονται ως ακολούθως, προκειμένου να καταδειχθεί ότι καλύπτονται επίσης και άλλα μέρη και παράγωγα:

>ΘΕΣΗ ΠΙΝΑΚΑ>

21. Όσον αφορά το είδη χλωρίδας που περιλαμβάνονται στο παράρτημα Δ, οι διατάξεις εφαρμόζονται μόνο σε ζώντα δείγματα, εξαιρουμένων των ταξινομικών βαθμίδων που περιγράφονται ως ακολούθως, προκειμένου να καταδειχθεί ότι καλύπτονται επίσης και άλλα μέρη και παράγωγα:

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

(1) ΕΕ αριθ. L 103 της 25.4.1979, σ. 1· οδηγία όπως τροποποιήθηκε τελευταία από την οδηγία 97/49/ΕΚ της Επιτροπής (ΕΕ αριθ. L 233 της 13.8.1997, σ. 9).

(2) ΕΕ αριθ. L 206 της 22.7.1992, σ. 7· οδηγία όπως τροποποιήθηκε τελευταία από την οδηγία 97/62/ΕΚ της Συμβουλίου (ΕΕ αριθ. L 305 της 8.11.1997, σ. 42).